CELEX: 32019R0906
Language: da
Date: 2019-03-13 00:00:00
Title: Kommissionens delegerede forordning (EU) 2019/906 af 13. marts 2019 om ændring af Kommissionens delegerede forordning (EU) 2018/2035 om de nærmere bestemmelser for gennemførelsen af landingsforpligtelsen i fiskeriet efter visse demersale arter i Nordsøen for perioden 2019-2021

4.6.2019   
               
               
                  DA
               
               
                  Den Europæiske Unions Tidende
               
               
                  L 145/4
               
            
         KOMMISSIONENS DELEGEREDE FORORDNING (EU) 2019/906
         af 13. marts 2019
         om ændring af Kommissionens delegerede forordning (EU) 2018/2035 om de nærmere bestemmelser for gennemførelsen af landingsforpligtelsen i fiskeriet efter visse demersale arter i Nordsøen for perioden 2019-2021
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/973 af 4. juli 2018 om en flerårig plan for demersale bestande i Nordsøen og fiskeriet efter disse bestande med nærmere bestemmelser for gennemførelsen af landingsforpligtelsen i Nordsøen og om ophævelse af Rådets forordning (EF) nr. 676/2007 og (EF) nr. 1342/2008 (1), særlig artikel 11, og
         ud fra følgende betragtninger:
         
                     (1)
                  
                  
                     Målet med Europa-Parlamentets og Rådets forordning (EU) nr. 1380/2013 (2) er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
                  
               
                     (2)
                  
                  
                     Der skal i henhold til artikel 9 i forordning (EU) nr. 1380/2013 vedtages flerårige planer med bevarelsesforanstaltninger for fiskeriet efter visse bestande i et relevant geografisk område.
                  
               
                     (3)
                  
                  
                     I disse flerårige planer fastsættes de nærmere bestemmelser for gennemførelsen af landingsforpligtelsen, og Kommissionen kan tillægges beføjelser til yderligere at præcisere disse bestemmelser på grundlag af fælles henstillinger, der er udarbejdet af medlemsstaterne.
                  
               
                     (4)
                  
                  
                     Den 4. juli 2018 vedtog Europa-Parlamentet og Rådet forordning (EU) 2018/973 om en flerårig plan for demersale bestande i Nordsøen og fiskeriet efter disse bestande. Kommissionen tillægges ved artikel 11 i nævnte forordning beføjelser til at vedtage delegerede retsakter med de nærmere bestemmelser om gennemførelsen af landingsforpligtelsen på grundlag af fælles henstillinger, der er udarbejdet af medlemsstaterne.
                  
               
                     (5)
                  
                  
                     Belgien, Danmark, Frankrig, Tyskland, Nederlandene, Sverige og Det Forenede Kongerige har en direkte interesse i spørgsmål vedrørende fiskeriforvaltning i Nordsøen. Efter at have hørt Det Rådgivende Råd for Nordsøen og Det Rådgivende Råd for Pelagiske Bestande forelagde Belgien, Danmark, Frankrig, Tyskland, Nederlandene, Sverige og Det Forenede Kongerige den 30. maj 2018 Kommissionen en fælles henstilling med de nærmere bestemmelser om gennemførelsen af landingsforpligtelsen i fiskeriet efter demersale arter i Nordsøen. Den fælles henstilling blev ændret den 30. august 2018.
                  
               
                     (6)
                  
                  
                     På grundlag af den fælles henstilling blev der ved Kommissionens delegerede forordning (EU) 2018/2035 (3) fastsat en udsmidsplan for dette fiskeri for 2019-2021.
                  
               
                     (7)
                  
                  
                     Belgien, Danmark, Frankrig, Tyskland, Nederlandene og Det Forenede Kongerige forelagde yderligere fælles henstillinger den 6. november og 19. december 2018 om ændringer i den tidligere fælles henstilling af 30. maj 2018, der blev ændret den 30. august 2018.
                  
               
                     (8)
                  
                  
                     I henhold til artikel 18, stk. 2, i forordning (EU) nr. 1380/2013 skal Kommissionen lette samarbejdet mellem medlemsstaterne, herunder ved om nødvendigt at sikre, at der kan indhentes et videnskabeligt bidrag fra relevante videnskabelige organer. Forud for vedtagelsen af den delegerede forordning (EU) 2018/2035 er der indhentet videnskabelige bidrag fra relevante videnskabelige organer, og disse er gennemgået af Den Videnskabelige, Tekniske og Økonomiske Komité for Fiskeri (STECF). De nye fælles henstillinger indeholder ændringer af teknisk karakter, for hvilke de videnskabelige oplysninger fortsat er de samme. Den yderligere redskabstype, der indgår i en fælles henstilling, hører under den samme kategori af trawl. Eftersom det OTT-trawl, der indgår i den nye fælles henstilling, er en type bundtrawl, har det samme indvirkning som andre bundtrawl. Derfor er den videnskabelige rådgivning fortsat den samme. Med hensyn til ordlyden i ændringen af de minimis-bestemmelserne fastsætter den nuværende ordlyd, at de minimis-procentdelen skal beregnes på baggrund af de samlede årlige fangster af arter omfattet af landingsforpligtelsen, som er under mindstereferencestørrelsen. De procenttal, der gælder for de minimis-reglen, bør dog snarere beregnes på baggrund af de samlede årlige fangster af hvilling og torsk.
                  
               
                     (9)
                  
                  
                     I artikel 16, stk. 4, i forordning (EU) 2018/973 fastsættes det, at Kommissionen inden vedtagelsen af en delegeret retsakt hører eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning. Foranstaltningerne i de nye fælles henstillinger er i overensstemmelse med udtalelsen fra fiskeriekspertgruppen, som består af repræsentanter fra 28 medlemsstater, Kommissionen samt Europa-Parlamentet som observatør.
                  
               
                     (10)
                  
                  
                     I den fælles henstilling af 6. november 2018 foreslås det, at fiskeredskabet OTT medtages på listen over redskabskoder for trawl inden for visse former for fiskeri. Med den tekniske ændring præciseres det, at visse undtagelser for fartøjer, der anvender trawl, også gælder for dobbelte bundtrawl (to trawl sat sammen, som slæbes af ét fartøj). Eftersom der i den fælles henstilling, der blev modtaget den 30. maj 2018, allerede blev henvist til »trawl«, hvilket omfatter alle trawl, herunder dobbelte bundtrawl, er det nødvendigt at tilføje den pågældende redskabskode.
                  
               
                     (11)
                  
                  
                     I den fælles henstilling af 19. december 2018 foreslås det, at der foretages en rettelse af en fejl vedrørende visse beregningsfaktorer i de minimis-undtagelserne for:
                     
                                 a)
                              
                              
                                 hviling og torsk under den bevarelsesmæssige mindstereferencestørrelse, som fanges med bundtrawl i ICES-afsnit 4c
                              
                           
                                 b)
                              
                              
                                 hviling og torsk under den bevarelsesmæssige mindstereferencestørrelse, som fanges med bundtrawl i ICES-afsnit 4a og 4b.
                              
                           
               
                     (12)
                  
                  
                     Delegeret forordning (EU) 2018/2035 bør derfor ændres.
                  
               
                     (13)
                  
                  
                     Eftersom foranstaltningerne i nærværende forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør forordningen træde i kraft umiddelbart efter offentliggørelsen. I betragtning af at udsmidsplanen, der er fastsat i den delegerede forordning (EU) 2018/2035, trådte i kraft den 1. januar 2019, bør denne forordning anvendes med tilbagevirkende kraft fra den 1. januar 2019 —
                  
               VEDTAGET DENNE FORORDNING:
         
            Artikel 1
            I delegeret forordning (EU) 2018/2035 foretages følgende ændringer:
            
                        1)
                     
                     
                        I artikel 3, stk. 1, litra b), affattes indledningen således:
                        »fangster taget med bundtrawl (OTB, OTT, TBN), der er udstyret med:«.
                     
                  
                        2)
                     
                     
                        Artikel 6, stk. 1, litra c), affattes således:
                        
                                    »c)
                                 
                                 
                                    rødspætte, der fanges med bundtrawl (OTB, OTT, PTB) med en maskestørrelse på mindst 120 mm i fiskeriet efter fladfisk eller rundfisk i vintermånederne (fra den 1. november til den 30. april).«
                                 
                              
                  
                        3)
                     
                     
                        I artikel 9 foretages følgende ændringer:
                        
                                    a)
                                 
                                 
                                    I litra c) affattes indledningen således:
                                    »i fiskeriet i EU-farvande i ICES-afsnit 3a efter jomfruhummer fra fartøjer, der anvender bundtrawl (OTB, OTT, TBN), der har en maskestørrelse på mindst 70 mm og er udstyret med en artsselektiv rist med højst 35 mm mellem tremmerne:«.
                                 
                              
                                    b)
                                 
                                 
                                    I litra d) affattes indledningen således:
                                    »i fiskeriet i EU-farvande i ICES-afsnit 3a efter dybvandsreje fra fartøjer, der anvender bundtrawl (OTB, OTT), der har en maskestørrelse på mindst 35 mm og er udstyret med en artsselektiv rist med højst 19 mm mellem tremmerne og en ublokeret åbning, hvor fisk kan slippe ud:«.
                                 
                              
                                    c)
                                 
                                 
                                    Litra e) affattes således:
                                    
                                                »e)
                                             
                                             
                                                i det blandede fiskeri i EU-farvande i ICES-afsnit 4c efter demersale arter fra fartøjer, der anvender bundtrawl eller vod (OTB, OTT, SDN, SSC) med en maskestørrelse på 70-99 mm (TR2):
                                                for hvilling og torsk under den bevarelsesmæssige mindstereferencestørrelse, en mængde, der tilsammen højst udgør 6 % i 2019 og 5 % i 2020 og 2021 af de samlede årlige fangster af hvilling og torsk udsmid af torsk begrænses til højst 2 % af disse samlede årlige fangster«.
                                             
                                          
                              
                                    d)
                                 
                                 
                                    Litra f) affattes således:
                                    
                                                »f)
                                             
                                             
                                                i det blandede fiskeri i EU-farvande i ICES-afsnit 4a og 4b efter demersale arter fra fartøjer, der anvender bundtrawl eller vod (OTB, OTT, SDN, SSC) med en maskestørrelse på 70-99 mm (TR2):
                                                for hvilling under den bevarelsesmæssige mindstereferencestørrelse, en kombineret mængde, der højst udgør 6 % af de samlede årlige fangster af hvilling og torsk i 2019 udsmid af torsk begrænses til højst 2 % af disse samlede årlige fangster«.
                                             
                                          
                              
                                    e)
                                 
                                 
                                    I litra g) affattes indledningen således:
                                    »i fiskeriet i EU-farvande i ICES-afsnit 3a fra fartøjer, der anvender bundtrawl (OTB, OTT, TBN, PTB), der har en maskestørrelse på 90-119 mm og er udstyret med et Seltra-panel, eller bundtrawl (OTB, OTT, TBN, PTB), der har en maskestørrelse på mindst 120 mm:«.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 179 af 16.7.2018, s. 1.
         
            (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
         
            (3)  Kommissionens delegerede forordning (EU) 2018/2035 af 18. oktober 2018 om de nærmere bestemmelser for gennemførelsen af landingsforpligtelsen i fiskeriet efter visse demersale arter i Nordsøen for perioden 2019-2021 (EUT L 327 af 21.12.2018, s. 17).